Alustava lisätalousarvioesitys nro 2 vuoden 2002 - Talousarvioon yleinen tulotaulukko /* SEK/2002/0222 lopull. */





ALUSTAVA LISÄTALOUSARVIOESITYS nro 2 VUODEN 2002 - TALOUSARVIOON YLEINEN TULOTAULUKKO (komission esittämä) Euroopan komissio ottaa huomioon - Euroopan hiili- ja teräsyhteisön perustamissopimuksen 78 artiklan, - Euroopan yhteisön perustamissopimuksen 272 artiklan, - Euroopan atomienergiayhteisön perustamissopimuksen 177 artiklan, Euroopan yhteisöjen yleiseen talousarvioon sovellettavan, 21 päivänä joulukuuta 1977 annetun varainhoitoasetuksen [1], sellaisena kuin se on viimeksi muutettuna 9 päivänä huhtikuuta 2001 annetulla neuvoston asetuksella N:o 762/2001 [2], 15 artiklan, [1] EYVL L 356, 31.12.1977, s. 1. [2] EYVL L 111, 20.4.2001, s. 1. ja esittää budjettivallan käyttäjälle alustavan lisätalousarvioesityksen nro 2/2002 jäljempänä esitettyjen perustelujen mukaisesti. *** SISÄLLYSLUETTELO Perustelut I. Euroopan yhteisöjen omien varojen järjestelmästä 29 päivänä syyskuuta 2000 tehdyn neuvoston päätöksen (2000/597/EY, Euratom) voimaantulo II. Vuoden 2002 talousarvion rahoituksen uudelleen laskeminen ja vuotta 2001 koskeva korjaus neuvoston päätöksen 2000/597/EY, Euratom voimaantulon perusteella III. Varainhoitovuodelta 2001 siirtyvän ylijäämän ottaminen alustavasti talousarvioon IV. Vaikutus jäsenvaltioiden omien varojen maksuosuuksiin YLEINEN TULOTAULUKKO A. Yleinen tulotaulukko B. Talousarvion rahoittaminen PERUSTELUT Tämä alustava lisätalousarvioesitys (ALTE) nro 2/2002 käsittää seuraavat seikat, jotka koskevat ainoastaan talousarvion tulopuolta: - Vuoden 2002 talousarvion rahoitus on laskettava uudelleen, jotta voidaan ottaa huomioon omien varojen järjestelmästä tehty uusi päätös (2000/597/EY, Euratom). Perustetaan budjettikohta, johon kirjataan varainhoitovuotta 2001 koskevien perinteisten omien varojen maksuosuuksia koskevan uuden päätöksen vaikutukset. - Otetaan talousarvioon vuoden 2001 ylijäämän alustava määrä. Budjetoituihin menoihin ei siis tehdä muutoksia. I. Euroopan yhteisöjen omien varojen järjestelmästä 29 päivänä syyskuuta 2000 tehdyn neuvoston päätöksen (2000/597/EY, Euratom) [3] voimaantulo [3] EYVL L 253, 7.10.2000, s. 42. Neuvosto hyväksyi 29. syyskuuta 2000 Euroopan yhteisöjen omien varojen järjestelmää koskevan uuden päätöksen (2000/597/EY, Euratom). Päätöksen 10 artiklan 1 kohdan mukaan päätös tulee voimaan sitä kuukautta seuraavan kuukauden ensimmäisenä päivänä, jonka aikana neuvoston pääsihteeri saa jäsenvaltioilta viimeisen tiedonannon päätöksen täytäntöönpanoa varten tarvittavien kansallisten menettelyjen päätökseen saattamisesta. Neuvoston pääsihteeri on saanut viimeisen tätä koskevan tiedonannon 5. helmikuuta 2002, joten uusi neuvoston päätös tulee voimaan 1. maaliskuuta 2002. Päätöksen 10 artiklan 1 kohdan mukaan päätöstä noudatetaan 1. päivästä tammikuuta 2002, lukuun ottamatta 2 artiklan 3 kohtaa (jäsenvaltioiden itselleen pidättämien keräämiskustannusten prosenttiosuus) ja 4 artiklaa (Yhdistyneen kuningaskunnan hyväksi tehtävän korjauksen laskeminen), joita noudatetaan 1. päivästä tammikuuta 2001. II. Vuoden 2002 talousarvion rahoituksen uudelleen laskeminen ja vuotta 2001 koskeva korjaus neuvoston päätöksen 2000/597/EY, Euratom voimaantulon perusteella Euroopan parlamentti vahvisti vuoden 2002 talousarvion 13. joulukuuta 2001. Koska uusi neuvoston päätös ei vielä tuolloin ollut voimassa, talousarvio perustui neuvoston päätökseen 94/728/EY, Euratom [4]. [4] Neuvoston päätös 94/728/EY, Euratom, tehty 31 päivänä lokakuuta 1994, Euroopan yhteisöjen omista varoista (EYVL L 293, 12.11.1994, s. 9). Uuden neuvoston päätöksen voimaantulo edellyttää näin ollen vuoden 2002 talousarvion koko rahoituksen uudelleen laskemista, mikä on yksi syy tämän ALTE:n laatimiseen. Uusi neuvoston päätös (2000/597) aiheuttaa edelliseen neuvoston päätökseen (94/728) verrattuna seuraavat muutokset [5]: [5] Ellei toisin säädetä, muutoksia sovelletaan 1.1.2002 alkaen. - Euroopan kansantalouden tilinpitojärjestelmää (EKT-95) aletaan tästedes soveltaa myös yhteisöjen talousarvioon ja omiin varoihin, mikä vaikuttaa BKTL:n [6] laskemiseen ja siten jäsenvaltioiden BKTL-maksuihin. Omien varojen enimmäismäärä, joka mitataan prosenttiosuutena BKTL:sta, on niin ikään laskettu uudelleen [7], jotta yhteisöjen käyttöön asetettavien perinteisten omien varojen enimmäismäärä voidaan säilyttää ennallaan. [6] EKT-95:ssä on korvattu BKTL:n englanninkielinen termi GNP, gross national product vastaavalla ilmaisulla GNI, gross national income. Uudessa omien varojen järjestelmää koskevassa neuvoston päätöksessä GNP määritellään tämän vuoksi omien varojen alalla samaksi kuin GNI. [7] Ks. komission tiedonanto neuvostolle ja Euroopan parlamentille, asiakirja KOM(2001) 801 lopullinen. - Se omien varojen osuus, jonka jäsenvaltiot voivat pidättää itselleen omien varojen keräämisestä aiheutuvien kulujen kattamiseen, nousee 10 prosentista 25 prosenttiin. Uutta prosenttiosuutta sovelletaan 31 päivän joulukuuta 2000 jälkeen todettuihin omiin varoihin. Vuoden 2002 rahoituksen uudelleen laskemisen lisäksi tässä ALTE:ssa esitetään siten myös vuotta 2001 koskeva mukautus. Mukautus otetaan talousarvioon negatiivisina tuloina erilliseen osastoon nro 2. Määrä perustuu alustaviin tietoihin, ja se korjataan heti kun vuoden 2001 perinteisten omien varojen lopullinen määrä on tiedossa. [8] [8] On myös otettava huomioon uuden neuvoston päätöksen 10 artiklan 2 kohdan c alakohta, jonka mukaan jäsenvaltiot pidättävät edelleen 10 prosenttia keräämiskustannuksina niistä perinteisistä omista varoista, jotka niiden olisi pitänyt antaa yhteisöjen käyttöön ennen 28 päivää helmikuuta 2001 (vaikka varat onkin saatettu maksaa myöhemmin). - Alv-kannan enimmäismäärää alennetaan 1 prosentista 0,75 prosenttiin vuonna 2002 (ja 0,50 prosenttiin vuodesta 2004). Lisäksi Yhdistyneen kuningaskunnan hyväksi tehtävän korjauksen rahoittamista koskevat säännöt supistavat yhdenmukaista alv-kantaa entisestään edelliseen neuvoston päätökseen verrattuna (ks. jäljempänä). - Yhdistyneen kuningaskunnan hyväksi tehtävän korjauksen laskutapaa muutetaan, jotta voidaan neutraloida jäsenvaltioiden itselleen pidättämien perinteisten omien varojen osuuden kasvusta Yhdistyneelle kuningaskunnalle aiheutuva nettohyöty (ns. poikkeuksellinen hyöty). Mukautuksia tarvitaan myös EU:n tulevan laajentumisen vuoksi. Uutta laskutapaa sovelletaan vuodesta 2001 lähtien. Koska Yhdistyneen kuningaskunnan hyväksi tiettynä vuonna tehtävä korjaus rahoitetaan vasta seuraavan vuoden talousarviosta, uuden laskutavan tulos otetaan talousarvioon ja rahoitetaan vuodesta 2002 alkaen. - Itävallan, Saksan, Alankomaiden ja Ruotsin osuus Yhdistyneen kuningaskunnan hyväksi tehtävän korjauksen rahoituksesta alenee neljäsosaan normaalista. Vastaavasti muiden jäsenvaltioiden osuudet kasvavat, Yhdistynyttä kuningaskuntaa tietysti lukuun ottamatta. Uudet rahoitussäännöt vaikuttavat myös ns. jäädytettyyn osuuteen, joka kasvaa edellisen neuvoston päätöksen perusteella tehtyihin laskelmiin verrattuna. Tämän seurauksena yhdenmukainen alv-kanta supistuu edelleen. III. Varainhoitovuodelta 2001 siirtyvän ylijäämän ottaminen alustavasti talousarvioon Varainhoitovuodelta 2001 siirtyvän ylijäämän lopullinen määrä ei ole vielä tiedossa. Alustavien tietojen perusteella näyttää kuitenkin siltä, että määrärahoja on jäänyt käyttämättä huomattava määrä erityisesti rakennetoimien alalla. Näiden määrärahojen budjetointia ei haluta tarpeettomasti viivyttää, koska niillä voi olla suuri vaikutus jäsenvaltioiden kansallisiin talousarvioihin. Siksi tässä ALTE:ssa ehdotetaan, että talousarvioon otetaan alustava arvio varainhoitovuodelta 2001 siirtyvästä ylijäämästä. Näin ollen esitetään, että vuoden 2002 talousarvioon jo otetun 1 200 miljoonan euron lisäksi tässä ALTE:ssa otetaan talousarvioon vielä 10 000 miljoonaa euroa alustavana arviona vuodelta 2001 siirtyvästä ylijäämästä. Varainhoitovuoden 2001 lopullinen tulos otetaan talousarvioon toukokuussa 2002 esitettävällä alustavalla lisätalousarvioesityksellä. IV. Vaikutus jäsenvaltioiden omien varojen maksuosuuksiin Kun otetaan huomioon vuodelta 2001 siirtyvän ylijäämän lisäys sekä jäsenvaltioiden itselleen pidättämien perinteisten omien varojen prosenttiosuuden kasvu vuonna 2001, perinteisten omien varojen kokonaismäärä tämän ALTE:n osastossa 1 on 7 961,3 miljoonaa euroa vähemmän kuin vuoden 2002 talousarviossa. Talousarvioon otetusta 10 000 miljoonan euron ylijäämästä jäljelle jäävä osuus vastaa vuoden 2001 perinteisten omien varojen mukautusta, joka otetaan negatiivisina tuloina osastoon 2. Kunkin jäsenvaltion omien varojen maksuosuuksiin aiheutuva muutos vuoden 2002 talousarvioon verrattuna perustuu sen maksettavaksi kuuluvien omien varojen kokonaismäärään sekä edellä kuvatun uuden omien varojen järjestelmää koskevan päätöksen soveltamiseen. Seuraavassa taulukossa verrataan tämän ALTE:n perusteella tehtäviä vuoden 2002 omien varojen maksuosuuksia vuoden 2002 talousarvion mukaisiin maksuosuuksiin. Vuoden 2001 omien varojen mukautus osastossa 2 on esitetty erillisessä sarakkeessa. >VIITTAUS KAAVIOON> YLEINEN TULOTAULUKKO A. Yleinen tulotaulukko B. Talousarvion rahoittaminen >TAULUKON PAIKKA> OSASTO 1 - OMAT VARAT (YHTEENVETO) >TAULUKON PAIKKA> OSASTO 1 - OMAT VARAT (ERITTELY) LUKU 1 3 - PÄÄTÖKSEN 2000/597/EY, EURATOM, 2 ARTIKLAN 1 KOHDAN C ALAKOHDAN SÄÄNNÖSTEN MUKAISESTI ARVONLISÄVEROSTA SAATAVAT OMAT VARAT Momentti 1 3 0 - Päätöksen 2000/597/EY, Euratom, 2 artiklan 1 kohdan c alakohdan säännösten mukaisesti arvonlisäverosta saatavat omat varat >TAULUKON PAIKKA> Neuvoston päätös 2000/597/EY, Euratom, tehty 29 päivänä syyskuuta 2000, Euroopan yhteisöjen omien varojen järjestelmästä (EYVL L 253, 7.10.2000, s. 42) ja erityisesti sen 2 artiklan 1 kohdan c alakohta. Kun otetaan huomioon jäsenvaltioiden alv:n määräytymisperusteen rajaaminen sekä Yhdistyneen kuningaskunnan maksupalautusjärjestelyt, arvonlisäverosta saatavat omat varat ovat 0,5208 prosentin yhdenmukaisen verokannan perusteella seuraavat: >TAULUKON PAIKKA> LUKU 1 4 - PÄÄTÖKSEN 2000/597/EY, EURATOM, 2 ARTIKLAN 1 KOHDAN D ALAKOHDAN JA 6 ARTIKLAN ENSIMMÄISEN KOHDAN SÄÄNNÖSTEN MUKAISESTI BRUTTOKANSANTULOON PERUSTUVAT OMAT VARAT Momentti 1 4 0 - Päätöksen 2000/597/EY, Euratom, 2 artiklan 1 kohdan d alakohdan 6 artiklan ensimmäisen kohdan säännösten mukaisesti bruttokansantuloon perustuvat omat varat Alamomentti 1 4 0 0 - Päätöksen 2000/597/EY, Euratom, 2 artiklan 1 kohdan d alakohdan säännösten mukaisesti bruttokansantuloon perustuvat omat varat, lukuun ottamatta varoja, jotka koskevat Euroopan maatalouden ohjaus-ja tukirahaston tukiosaston valuuttavarausta sekä takuu-ja hätäapuvarausta >TAULUKON PAIKKA> Neuvoston päätös 2000/597/EY, Euratom, tehty 29 päivänä syyskuuta 2000, Euroopan yhteisöjen omien varojen järjestelmästä (EYVL L 253, 7.10.2000, s. 42) ja erityisesti sen 2 artiklan 1 kohdan d alakohta. Kun huomioon ei oteta Euroopan maatalouden ohjaus- ja tukirahaston tukiosaston valuuttavarausta eikä takuu- ja hätäapuvarausta, jäsenmaiden bruttokansantuloon sovellettava kerroin on kuluvana varainhoitovuonna 0,5208 prosenttia. >TAULUKON PAIKKA> Alamomentti 1 4 0 1 - Päätöksen 2000/597/EY, Euratom, 2 artiklan 1 kohdan d alakohdan ja 6 artiklan ensimmäisen kohdan säännösten mukaisesti bruttokansantuloon perustuvat omat varat, jotka koskevat Euroopan maatalouden ohjaus- ja tukirahaston tukiosaston valuuttavarausta >TAULUKON PAIKKA> Neuvoston päätös 2000/597/EY, Euratom, tehty 29 päivänä syyskuuta 2000, Euroopan yhteisöjen omien varojen järjestelmästä (EYVL L 253, 7.10.2000, s. 42) ja erityisesti sen 2 artiklan 1 kohdan d alakohta ja 6 artiklan ensimmäinen kohta. Neuvoston asetus (EY) N:o 2040/2000, annettu 26 päivänä syyskuuta 2000, talousarvion kurinalaisuudesta (EYVL L 244, 29.9.2000, s. 27). Alustava määrä vastaa jäsenvaltioiden bruttokansantuloon sovellettavaa 0,0027 prosentin suuruista kerrointa. Maksut jakautuvat seuraavasti: >TAULUKON PAIKKA> Tosiasiallisesti maksettava määrä on kuitenkin rajoitettu määrään, joka siirretään pääluokan III «Komissio» menotaulukon luvusta B1-6 0 valuuttavaraukseen. Alamomentti 1 4 0 2 - Neuvoston päätös 2000/597/EY, Euratom, tehty 29 päivänä syyskuuta 2000, Euroopan yhteisöjen omien varojen järjestelmästä (EYVL L 253, 7.10.2000, s. 42) ja erityisesti sen 2 artiklan 1 kohdan d alakohta ja 6 artiklan ensimmäinen kohta, jotka koskevat laina- ja takuuvarauksia >TAULUKON PAIKKA> Neuvoston päätös 2000/597/EY, Euratom, tehty 29 päivänä syyskuuta 2000, Euroopan yhteisöjen omien varojen järjestelmästä (EYVL L 253, 7.10.2000, s. 42) ja erityisesti sen 2 artiklan 1 kohdan d alakohta ja 6 artiklan ensimmäinen kohta. Neuvoston asetus (EY, Euratom) N:o 2728/94, annettu 31 päivänä lokakuuta 1994, takuurahaston perustamisesta ulkosuhteisiin liittyville hankkeille (EYVL L 293, 12.11.1994, s. 1), sellaisena kuin se on viimeksi muutettuna asetuksella (EY, Euratom) N:o 1149/1999 (EYVL L 139, 2.6.1999, s. 1). Neuvoston asetus (EHTY, EY, Euratom) N:o 2730/94, annettu 31 päivänä lokakuuta 1994, Euroopan yhteisöjen yleiseen talousarvioon sovellettavan 21 päivänä joulukuuta 1977 annetun varainhoitoasetuksen muuttamisesta (EYVL L 293, 12.11.1994, s. 7). Neuvoston asetus (EY, Euratom) N:o 1150/2000, annettu 22 päivänä toukokuuta 2000, yhteisöjen omista varoista tehdyn päätöksen 94/728/EY, Euratom soveltamisesta (EYVL L 130, 31.5.2000, s. 1). Neuvoston asetus (EY) N:o 2040/2000, annettu 26 päivänä syyskuuta 2000, talousarvion kurinalaisuudesta (EYVL L 244, 29.9.2000, s. 27). >TAULUKON PAIKKA> Alamomentti 1 4 0 3 - Päätöksen 2000/597/EY, Euratom, 2 artiklan 1 kohdan d alakohdan säännösten mukaisesti bruttokansantuloon perustuvat omat varat hätäapuvarausta varten >TAULUKON PAIKKA> Neuvoston päätös 2000/597/EY, Euratom, tehty 29 päivänä syyskuuta 2000, Euroopan yhteisöjen omien varojen järjestelmästä (EYVL L 253, 7.10.2000, s. 42) ja erityisesti sen 2 artiklan 1 kohdan d alakohta ja 6 artiklan ensimmäinen kohta. Eurooppa-neuvoston Edinburghissa 11.-12. joulukuuta 1992 pitämässä huippukokouksessa annetut päätöslauselmat varauksen perustamisesta hätäapua varten. Neuvoston asetus (EHTY, EY, Euratom) N:o 2730/94, annettu 31 päivänä lokakuuta 1994, Euroopan yhteisöjen yleiseen talousarvioon sovellettavan 21 päivänä joulukuuta 1977 annetun varainhoitoasetuksen muuttamisesta (EYVL L 293, 12.11.1994, s. 7). Neuvoston asetus (EY, Euratom) N:o 1150/2000, annettu 22 päivänä toukokuuta 2000, yhteisöjen omista varoista tehdyn päätöksen 94/728/EY, Euratom soveltamisesta (EYVL L 130, 31.5.2000, s. 1). Neuvoston asetus (EY) N:o 2040/2000, annettu 26 päivänä syyskuuta 2000, talousarvion kurinalaisuudesta (EYVL L 244, 29.9.2000, s. 27). Kun komissio katsoo, että varaus on otettava käyttöön, se kutsuu mahdollisimman pian koolle kolmikantakokouksen, jotta molemmat budjettivallan käyttäjät voivat päättää avun tarpeellisuudesta ja tarvittavasta määrästä. Varauksen käyttöönotto tapahtuu siirtämällä määrärahat asianomaisiin budjettikohtiin. >TAULUKON PAIKKA> LUKU 1 5 - BUDJETTIEPÄTASAPAINON KORJAAMINEN Momentti 1 5 0 - Budjettiepätasapainon korjaaminen Yhdistyneen kuningaskunnan hyväksi päätöksen 2000/597/EY, Euratom 4 ja 5 artiklan mukaisesti >TAULUKON PAIKKA> Neuvoston päätös 2000/597/EY, Euratom, tehty 29 päivänä syyskuuta 2000, Euroopan yhteisöjen omien varojen järjestelmästä (EYVL L 253, 7.10.2000, s. 42) ja erityisesti sen 4 ja 5 artikla. >TAULUKON PAIKKA> LUKU 1 9 - OMIEN VAROJEN KERÄÄMISESTÄ JÄSENVALTIOILLE AIHEUTUVAT KULUT Momentti 1 9 0 - Omien varojen keräämisestä jäsenvaltioille aiheutuvat kulut >TAULUKON PAIKKA> Neuvoston päätös 2000/597/EY, Euratom, tehty 29 päivänä syyskuuta 2000, Euroopan yhteisöjen omien varojen järjestelmästä (EYVL L 253, 7.10.2000, s. 42) ja erityisesti sen 2 artiklan 3 kohta. >TAULUKON PAIKKA> OSASTO 2 - OMIEN VAROJEN KERÄÄMISKULUISTA AIHEUTUVA KORJAUS (YHTEENVETO) >TAULUKON PAIKKA> Uusi osasto OSASTO 2 - OMIEN VAROJEN KERÄÄMISKULUISTA AIHEUTUVA KORJAUS (ERITTELY) Uusi luku LUKU 2 0 - OMIEN VAROJEN KERÄÄMISKULUISTA AIHEUTUVA KORJAUS Uusi momentti Momentti 2 0 0 - Omien varojen keräämiskuluista aiheutuva korjaus Uusi alamomentti Alamomentti 2 0 0 0 - Omien varojen keräämiskuluista aiheutuva korjaus (vuosi 2001) >TAULUKON PAIKKA> Neuvoston päätös 2000/597/EY, Euratom, tehty 29 päivänä syyskuuta 2000, Euroopan yhteisöjen omien varojen järjestelmästä (EYVL L 253, 7.10.2000, s. 42) ja erityisesti sen 2 artiklan 3 kohta sekä 10 artiklan 1 kohta ja 2 kohdan c alakohta. Omien varojen järjestelmästä tehdyn uuden päätöksen mukaan jäsenvaltiot voivat pidättää keräämiskustannuksina 25 prosenttia omista varoista, jotka on todettu 31 päivän joulukuuta 2000 jälkeen; tämä ei kuitenkaan koske varoja, jotka niiden olisi pitänyt asettaa yhteisöjen käyttöön ennen 28 päivää helmikuuta 2001, sillä niiden osalta omien varojen keräämiskuluihin voidaan pidättää edelleen vain 10 prosenttia (päätöksen 2000/597/EY, Euratom 10 artiklan 2 kohdan c alakohta). Koska jäsenvaltioista viimeinen ratifioi uuden päätöksen 5. helmikuuta 2002, niin että se tulee voimaan 1. maaliskuuta 2002, ja koska varainhoitovuoden 2001 tilit on päätetty, on otettava huomioon jäsenvaltioille aiheutuvien keräämiskulujen taannehtivat vaikutukset maaliskuusta 2001 joulukuuhun 2001 (kyseisenä aikana jäsenvaltiot ovat pidättäneet omista varoista itselleen vain 10 prosenttia). Tämä budjettikohta on tarkoitettu kattamaan jäsenvaltioille maksettavat palautukset, jotka muodostuvat vanhan ja uuden päätöksen mukaan perinteisten omien varojen perintään sovellettavien pidätysprosenttien erotuksesta. Määrät on laskettu täytäntöönpanoa koskevien alustavien tietojen perusteella. Lopullinen korjaus tehdään lähiaikoina annettavassa lisätalousarviossa heti kun vuoden 2001 tulostili on käytettävissä. >TAULUKON PAIKKA> OSASTO 3 - KÄYTETTÄVISSÄ OLEVAT YLIJÄÄMÄT (YHTEENVETO) >TAULUKON PAIKKA> OSASTO 3 - KÄYTETTÄVISSÄ OLEVAT YLIJÄÄMÄT (ERITTELY) LUKU 3 0 - EDELLISEN VARAINHOITOVUODEN KÄYTETTÄVISSÄ OLEVA YLIJÄÄMÄ Momentti 3 0 0 - Edellisen varainhoitovuoden käytettävissä oleva ylijäämä >TAULUKON PAIKKA> Euroopan yhteisöjen yleiseen talousarvioon sovellettava varainhoitoasetus, annettu 21 päivänä joulukuuta 1977 (EYVL L 356, 31.12.1977, s. 1), sellaisena kuin se on viimeksi muutettuna asetuksella (EY, EHTY, Euratom) N:o 2673/1999 (EYVL L 326, 18.12.1999, s. 1). Neuvoston asetus (EY, Euratom) N:o 1150/2000, annettu 22 päivänä toukokuuta 2000, yhteisöjen omista varoista tehdyn päätöksen N:o 94/728/EY, Euratom soveltamisesta (EYVL L 130, 31.5.2000, s. 1). Neuvoston päätös 2000/597/EY, Euratom, tehty 29 päivänä syyskuuta 2000, Euroopan yhteisöjen omien varojen järjestelmästä (EYVL L 253, 7.10.2000, s. 42), ja erityisesti sen 7 artikla. Varainhoitoasetuksen 32 artiklan säännösten mukaisesti kunkin varainhoitovuoden ylijäämä otetaan seuraavan vuoden talousarvioon tuloina ja alijäämä menoina. Näitä tuloja tai menoja koskevat arviot otetaan talousarvioon talousarviomenettelyssä ja tarvittaessa varainhoitoasetuksen 14 artiklan mukaisesti esitetyssä oikaisukirjelmässä. Arviot laaditaan asetuksen (EY, Euratom) N:o 1150/2000 15 artiklassa tarkoitettujen periaatteiden mukaisesti. Kunkin varainhoitovuoden tilinpäätöksen jälkeen ero arvioihin nähden otetaan seuraavan varainhoitovuoden talousarvioon korjaavassa ja/tai täydentävässä talousarviossa. Vaje otetaan pääluokan III «Komissio» menotaulukon lukuun B0-3 0. >TAULUKON PAIKKA> >TAULUKON PAIKKA> >TAULUKON PAIKKA> TAULUKKO 2 Niiden arvonlisäverosta johtuvien omien varojen määrittäminen, jotka maksetaan ja jotka muut jäsenvaltiot ottavat kantaakseen Yhdistyneen kuningaskunnan hyväksi tehtävän korjauksen rahoittamiseksi, joka lisätään täydentävään tulonlähteeseen päätöksen 2000/597/EY, Euratom, 5 artiklan 2 kohdan säännösten mukaisesti >TAULUKON PAIKKA> TAULUKKO 3 Yhdenmukaisen kertoimen määrittäminen ja bruttokansantuloon perustuvien varojen jakautuminen päätöksen 2000/597/EY, Euratom 2 artiklan 1 kohdan d alakohdan säännösten mukaisesti >TAULUKON PAIKKA> >TAULUKON PAIKKA> TAULUKKO 4 Täydentävien omien varojen määrittäminen päätöksen 2000/597/EY, Euratom 2 artiklan 1 kohdan d alakohdan ja 5 artiklan 2 kohdan säännösten mukaisesti >TAULUKON PAIKKA> >TAULUKON PAIKKA> >TAULUKON PAIKKA> Huom: Laskutoimitukset on tehty 15 desimaalin tarkkuudella. TAULUKKO 6 Yhdistyneen kuningaskunnan hyväksi tehtävän korjauksen bruttomäärän laskeminen (Omien varojen järjestelmään liittyvän päätöksen 2 artiklan 4 kohdan mukaisesti) >TAULUKON PAIKKA> Jäsenvaltioiden osuuden laskeminen, jäädytetyn alv-kannan ja Yhdistyneen kuningaskunnan hyväksi tehtävän korjauksen bruttomäärän määrittäminen >TAULUKON PAIKKA> TAULUKKO 7 Yhteenveto menojen rahoituksesta >TAULUKON PAIKKA>